b"\n_START_ARTICLE_\nBohemian Rhapsody\n_START_SECTION_\nSestava pesmi\n_START_PARAGRAPH_\nPesem je dolga skoraj \xc5\xa1est minut in je sestavljena iz \xc5\xa1estih delov: uvod, balada, kitarski solo, opera, rock in zaklju\xc4\x8dek.\n_START_SECTION_\nUvod (0:00-0:48)\n_START_PARAGRAPH_\nPesem se za\xc4\x8dne s \xc5\xa1tiridelno harmonijo, brez spremljave (a cappella). V besedilu se pojavi vpra\xc5\xa1anje ali je \xc5\xbeivljenje resni\xc4\x8dno (\xc2\xbbIs this the real life?\xc2\xab) ali pa je le fantazija (\xc2\xbbIs this just fantasy?) in se zaklju\xc4\x8di z odgovorom, da ni izhoda iz realnosti (\xc2\xbbNo escape from reality.\xc2\xab). Po petnajstih sekundah se za\xc4\x8dne klavirski solo in Freddiejev solo vokal, ki ga dopolnujejo stranski vokali ostalih \xc4\x8dlanov skupine. Pripovedovalec se ozna\xc4\x8di za ubogega de\xc4\x8dka (\xc2\xbbjust a poor boy\xc2\xab) in pravi, da ne rabi so\xc4\x8dutja(\xc2\xbbI need no sympathy\xc2\xab), ker ni ni\xc4\x8d pomembno.\n_START_SECTION_\nBalada (0:48-2:36)\n_START_PARAGRAPH_\nKlavirski solo se nadaljuje, vokali pa se iz harmonije prelevijo v Freddiejev popolni solo. Ob 1:19 se za\xc4\x8dnejo Taylorjevi bobni, pripovedovalec pripoveduje, o umoru, o ponovnem za\xc4\x8detku \xc5\xbeivljenja, ponovno pa zaklju\xc4\x8di, da ni ni\xc4\x8d pomembno (\xc2\xbbCarry on, carry on as if nothing really matters.\xc2\xab). V nadaljevanju pripoveduje, kako so ga uni\xc4\x8dila lastna dejanja (ob 1:50 vstopi May s kitaro). Poslavlja se od sveta in se sprijazni z resnico, da no\xc4\x8de umreti, ampak si v\xc4\x8dasih celo \xc5\xbeeli, da se sploh ne bi rodil (\xc2\xbbMama, ooh, I don't want to die,|I sometimes wish I'd never been born at all.\xc2\xab).\n_START_SECTION_\nKitarski solo (2:36-3:02)\n_START_PARAGRAPH_\nKo Mercury zapoje zadnji verz, se zvok oja\xc4\x8da in May za\xc4\x8dne s prehodom med baladnim in opernim delom. Kitara postane \xc5\xa1e glasnej\xc5\xa1a, vendar se nazadnje (3:02) del zaklju\xc4\x8di s tihim klavirjem. Na koncertih so ob koncu tega dela izvajalci od\xc5\xa1li z odra in odvrtel se je operni del videospota, saj zaradi v studiu izpopolnjenih vokalov izvedba v \xc5\xbeivo ni bila mogo\xc4\x8da.\n_START_SECTION_\nOpera (3:02-4:08)\n_START_PARAGRAPH_\nNajslavnej\xc5\xa1i del pesmi je zaznamovan z izjemnimi vokali, nekajkrat pa je uporabljen tudi zvonec.\n_START_SECTION_\nHard rock (4:08-4:55)\n_START_PARAGRAPH_\nOb koncu opernega dela zopet vstopi kitara ter zaigra agresiven zvok, zna\xc4\x8dilen za hard rock. Ob 4:14 Mercury zapoje  besedilo, v katerem pravi, da ga ne morejo popljuvati in pustiti umreti in da mora zbe\xc5\xbeati stran od tod (\xc2\xbbSo you think you can stone me and spit in my eye.|So you think you can love me and leave me to die.|Oh, baby, can't do this to me, baby,|Just gotta get out, just gotta get right outta here.\xc2\xab\xc2\xa0Sledijo tri kitare, na koncertih je May igral na eno, drugo pa je imitiral Mercury na klavirju."